
        ДО 

ОБЩИНСКИ СЪВЕТ 

ПОМОРИЕ
ДОКЛАДНА ЗАПИСКА
ОТ ИВАН АЛЕКСИЕВ - КМЕТ НА ОБЩИНА ПОМОРИЕ
ОТНОСНО: Преименуване на Методиката за условията, реда и критериите за предоставяне на финансови средства от Общински фонд „Култура“ за съфинансиране на културни проекти на територията на община Поморие на Механизъм на Община Поморие за селекция и подбор на културни оператори 
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ, 
Национален фонд „Култура“ публикува проект на Насоки за кандидатстване по процедура за предоставяне на средства на крайни получатели чрез подбор на проектни предложения по схема за безвъзмездна финансова помощ „Ново поколение местни политики за култура за малки общини“. Средствата ще се осигурят от Националния план за възстановяване и устойчивост на Република България. По процедурата ще се стимулират местните политики в областта на културата. 
Община Поморие е допустим кандидат и може да се възползва от възможностите за кандидатстване, ако има одобрен от Общинския съвет Механизъм за селекция и подбор на културни оператори. Община Поморие има разработена и приета Методика за условията, реда и критериите за предоставяне на финансови средства от Общински фонд „Култура“ за съфинансиране на културни проекти на територията на община Поморие, която  напълно отговаря на структурата на Механизъм.
За целта предлагам наличната Методика да бъде преименувана на Механизъм на Община Поморие за селекция и подбор на културни оператори, с който се регламентират реда и условията за финансиране на инициативи в сферата на културата. 
Предвид горното предлагам  Общински съвет - Поморие да вземе следното:      

РЕШЕНИЕ:

1.Общински съвет-Поморие на основание чл.17, ал.1, т.5 и чл. 21, ал.1, т.23 и ал.2 от ЗМСМА дава съгласие да преименува Методиката за условията, реда и критериите за предоставяне на финансови средства от Общински фонд „Култура“ за съфинансиране на културни проекти на територията на община Поморие на Механизъм на Община Поморие за селекция и подбор на културни оператори.

2.Общински съвет - Поморие допуска предварително изпълнение на настоящото решение на основание чл. 60, ал. 1 от АПК, във връзка необходимостта да бъдат защитени особено важни обществени интереси и с оглед защита на тези обществени интересите. 
ИВАН АЛЕКСИЕВ

КМЕТ НА ОБЩИНА ПОМОРИЕ
Съгласувал,

Антон Лалев, директор дирекция ХД
    Изготвил,

     София Тодорова, ст.експерт „Връзки с общшествеността“
